 Cardiac Attack: Wo ọnà méje bí o ṣe lè dẹkun ikú òjijì Alága ẹgbẹ òṣèlú PDP ní ìpínlẹ Kogi, Taiwo Kola-Ojo papòdà lẹyìn tí ó fò sánlẹ kú níbí tó tí ń gbá bọọlù ẹlẹyin. Koda, ni irọlẹ Ọjọ Isẹgun ni iroyin gbalẹ pe gba Alagba ẹgbẹ oṣelu PDP ni ipinlẹ Kogi, Agbẹjọrọ Taiwo Kola-Ojo subu lulẹ, ni ibi ti o ti n gba bọọlu ẹlẹyin, lawn Tennis to si ku. Bakan naa ni Osu Kẹwa, ọdun 2019 ni arakunrin kan fo sanlẹ to si ku, nibi to ti n sare ni agbeegbe WEMCO, ni Ogba, nipinlẹ Eko. Tunwẹ, Ọdun 2018 ni Alaga Ajọ Ere Idaraya, Deji Tinubu naa fọ sanlẹ ku lasiko to n ṣe ere idaraya bọọlu alafẹsẹgba ni agbeegbe Epe ni Ilu Eko. Ta ba wa ni ka beere, ki lo de tawọn eeyan fi n se agbako iku ojiji bayii, paapa lasiko ere idaraya atawọn ọna ta lee gba dena rẹ. Nigba to n dahun awọn ibeere yii fun BBC Yoruba, Onimọ kan nipa eto ilera ara, Chidinma sọ awọn nkan to n fa iku ojiji lawujọ ati ọna abayọ. Wo ọnà méje bí o ṣe lè dẹkun ikú òjijì: Dokita Chidinma wa rọ awọn eniyan lati ma a se ayẹwo ara wọn ni ẹẹkan laarin oṣu mẹfa, ki wọn ba le mọ ipo ti ẹya ara wọn wa. Bakan naa lo parọwa fun awọn eniyan lati ma a jẹ ounjẹ to n ṣe ara loore pẹlu eso jijẹ lasiko. : Ọpọlọpọ eniyan lai yọ ọmọde tabi agbalagba silẹ lo ti ku iku ojiji nitori aiṣe akiyesi ara wọn. 